**6/4/2020**

**Nastavna jedinica: Happy Easter – Sretan Uskrs**

*Draga djeco, danas ćemo ponoviti riječi vezane za Uskrs. Sjećate li se što smo sve do sada naučili vezano za proslavu našeg najvećeg blagdana Uskrsa. Koji su to običaji u Engleskoj vezani za proslavu Uskrsa? Prisjetimo se…*

Uskrs proslavljamo u proljeće **(SPRING)** i uvijek nedjeljom **(SUNDAY).** Uskrsni zeko **(EASTER BUNNY)** skriva jaja u vrtu…Na Uskrs **(EASTER),** djeca traže jaja i sakupljaju ih u svoje košare **(BASKET).** Na Uskrs se pored pisanica jedu i čokoladna jaja **(CHOCOLATE EGGS).** Obitelj zajedno ruča i često odlaze u zajedničku šetnju, ukoliko je vrijeme lijepo. Tradicionalno se priprema posebna vrsta peciva (kolača) koji na sebi ima znak križa. Takvi kolači se zovu **HOT CROSS BUNS**. Dame u šetnji često nose posebne šešire ukrašene cvijećem **(FLOWERS).** Takav šešir zovemo **BONNET.** Kao obilježje Uskrsa često se pojavljuje pile **(CHICK)** i janje **(LAMB).**

**Sada, kad smo ponovili riječi vezane za Uskrs, možete zaigrati igru koja se nalazi u vašem udžbeniku na stranici 102 i 103. Krećete se po poljima. Za svaki točan odgovor crtate jedno jaje u košaru. Zanimljivije će biti ako vam se u igri pridruži netko iz vaše obitelji! Pobjednik je onaj igrač koji, kada dođe do cilja, u svojoj košari nacrta više jaja. Sretno!**

Upute: Go forward 1 – Idi jedno polje naprijed; Go forward 2 – Idi dva polja naprijed; Collect an egg – Sakupi jedno jaje; Go back 1 – Idi jedno polje unazad;

**U vaše bilježnice stavite naslov HAPPY EASTER i nacrtajte kako vi provodite Uskrs u svojoj obitelji.**

